Sinun kansasi on minun kansani.
PELASTUKSEN SOFAR Usko todeksi 1/2
Armo ja rauha teille -
Herramme Jeesuksen Kristuksen nimessä.
Tänään vieraanani on Yoav eli Jooab.
Jooab oli Daavidin soturi.
Tervetuloa. Olemme tunteneet toisemme jo jonkin aikaa.
Haluamme kertoa kansainväliselle yleisöllemme niistä asioista, -
mitä sinulla on sydämelläsi.
Olemme jo usemman kerran puhuneet Kristuksen ruumiin yhteydestä -
ja siitä, miksi Kristuksen ruumis ei toimi yhtä hyvin -
kuin alkuseurakunnan aikaan.
Missä on Pyhä Henki? Missä ovat elävät kivet?
Missä on Jumalan suunnittelema elävien kivien temppeli?
Aina kun tapaamme, rukoilemme sen puolesta, -
että näkisimme Herramme seurakuntaruumiin -
astuvan siihen totuuteen, mihin se on kutsuttu.
Kerro ensin kuitenkin itsestäsi, -
jotta tulisit tutuksi yleisöllemme.
Tavoitteemme on, että veljemme ja sisaremme oppisivat tuntemaan -
Israelin ja juutalaisen kansan.
Israelista ei ole vielä tehty tällaista TV-ohjelmaa, -
jossa tavataan oikeita israelilaisia.
Kerro itsestäsi.
Synnyin vuonna 1962 Israelissa ei-uskovaan perheeseen.
Perheemme oli keskiluokkainen.
Olen pienestä asti etsinyt vastauksia.
25 vuoden ajan olin joogi.
Harrastin joogaa. -Ketä gurua seurasit?
Erästä Jaffassa asuvaa gurua.
Olin hyvin syvällä siinä liikkeessä.
Mikä oli gurusi nimi? -Shlomo Kalo.
Hän on kuuluisa mies, joka meni naimisiin kuuluisan laulajan, -
Rivka Zoharin, kanssa.
Hän on myös kirjoittanut paljon kirjoja.
Rivka Zohar oli 60- ja 70-luvulla yksi Israelin ykköslaulajista.
Olit siis gurusi siipien suojassa.
Oikeastaan etsin Jumalaa.
Uskoin, että Jumalan löytäminen ratkaisisi kaikki ongelmani.
Siihen aikaan oli vain kaksi vaihtoehtoa: -
piti joko kääntyä ortodoksijuutalaiseksi -
tai seurata itämaisia uskontoja.
Kristinuskoa ei ollut tarjolla.
25 vuoden joogaamisen jälkeen tajusin, -
ettei se johda tavoitteeseeni.
Mistä tiesit, mitä halusit? -Halusin Jumalaa.
Mistä sen voi tietää?
Halusin epätoivoisesti löytää suhteen Jumalaan.
Halusin tuntea Jumalan henkilökohtaisesti.
Olitko hyvä koulussa?
Koulussa opiskelimme 1. Mooseksen kirjaa, Daavidin elämää, -
Samuelin kirjoja, Tuomarin kirjaa ja Joosuan kirjaa.
Miltä se sinusta silloin tuntui?
Olin haaveilija.
Olin myös itseoppinut.
Tiesin aina, mitä halusin oppia.
Luokassa opiskelu ei kiinnostanut, mutta luin paljon itsekseni.
Kristinusko ja Jeesus eivät siis tulleet kysymykseen.
Kaikki kelpasi paitsi Jeesus, -
josta tuli mieleen ristiretket ja inkvisitio.
Kaikki muu oli mahdollista, paitsi juutalaiseen Jeesukseen uskominen.
Se tuo mieleen kristityt, joita pidetään vihollisina.
Minulla ei oikeastaan ollut tuollaisia ennakkoluuloja.
Koska kasvoit maallistuneessa perheessä?
En ollut koskaan joutunut kokemaan vainoa.
Kerran, kun olin viidennellä luokalla, -
sain Uuden testamentin yhdeltä oppilaalta.
Hän halusi näyttää minulle jotain siistiä.
Luimme Johanneksen evankeliumin 1. lukua.
Emme tienneet, mistä oli kyse, mutta meistä se oli siistiä.
Minkä ikäinen olit?
14-vuotias.
Miten sitten heräsit Jeesuksen todellisuuteen, -
jätit gurusi Shomo Kalon taaksesi -
ja aloit ymmärtää ilosanomaa?
Pikkuhiljaa aloin ymmärtää, -
etten halunnut elää niin.
Olin halunnut löytää henkilökohtaisen suhteen Jumalaan.
Halusin hänen johdattavan minua.
Etsin epätoivoisesti isää, joka ohjaisi minua.
Olin hukassa.
Olemme isätöntä sukupolvea.
Oma isäni oli hyvin kiireinen, ja kaipasin isää.
Näin, ettei joogasta ollut apua tässä asiassa.
On kivaa, että joogasta saa notkeamman kehon -
ja mediaatiosta mielenrauhan.
En kuitenkaan ollut löytänyt suhdetta Jumalaan.
Kun ymmärsin olevani matkalla jonnekin, minne en halua mennä, -
ymmärsin hukkaavani aikaani.
Olimme guruni kanssa hyvin läheisiä.
Avauduin hänelle huolistani.
Eikä hän ymmärtänyt. -Ei.
Hän pitäytyi elämäntavassaan, -
eikä kukaan voinut saada häntä kyseenalaistamaan sitä.
Menetin guruni ja joogaryhmäni tuen, -
ja elämästäni tuli yksinäistä.
Jooga oli ollut koko elämäni 25 vuoden ajan.
Teillä oli läheinen yhteisö.
Enemmän kaipasin sitä suuntaa, jonka jooga tarjosi.
Yhtäkkiä minulla ei ollut enää suuntaa.
Se oli kaikkein vaikeinta.
Aloin etsiä Jumalaa, ja silloin alkoi tulla ongelmia vaimon kanssa.
Hän ei pitänyt siitä, että jätin gurumme.
Syntyikö päätöksestäsi kitkaa sinun ja vaimosi välille?
Mitä oikein tapahtui?
Hän sanoi, että jos en halua seurata guruamme, eli totuutta...
Minä muuten opetin hänelle kaiken. Se oli minun vikani.
Toin hänet mukaan liikkeeseen vastoin hänen tahtoaan.
Hän vakuuttui siitä, että se oli totuus, -
ja yhtäkkiä minä muutin kantani.
Tajusit, ettei totuus löytynyt sieltä.
Hän sanoi, että jos en seuraa gurua, hän ei halua olla kanssani.
Erositte siis, ja vaimosi jäi gurun luokse.
Sinä, joka olit hänet sinne tuonut, jätit hänet gurun hoiviin.
Jatkoit matkaasi yksin.
Teillä on myös lapsi. Minkä niminen? -Orel.
Hän on nyt armeijassa.
Nyt pidämme tauon.
Esittelemme järjestömme työtä Israelin kaduilla.
Nauttikaa videosta ja pysykää kanavalla.
Olen Bill Buraker Pasadenasta, Kaliforniasta.
Olen judeo-kristillisen kulttuurin professori, -
ja opetan myös messiaanisen juutalaisuuden opetusohjelmassa.
Olen täällä Pelastuksen sofarin aktiossa.
Yakov Damkani osaa evankelioida ja julistaa profeetallisesti.
En tunne ketään muuta, joka tekisi yhtä rohkeaa evankeliointityötä -
juutalaisten keskuudessa.
On kunnia olla mukana tässä työssä.
En pelännyt tänne tuloa, koska olen asunut täällä 8 vuoden ajan.
Tiesin, että Gazan sota keskittyi rajalliselle alueelle, -
vaikka raketteja lentelikin.
En pelännyt tänne tuloa.
Aktioon osallistuminen on ollut suuri siunaus ja kunnia.
Kävimme Israelin armeijan tukikohdissa Etelä-Israelissa.
Sotilaat ottivat meidät hyvin vastaan.
Juttelimme heidän kanssaan ja annoimme heille lahjoja.
Meillä oli hyvä yhteys.
Osallistukaa näihin kymmenen päivää kestäviin aktioihin.
Tästä työstä saa jotain takaisin.
Saatte nähdä Israelin kansan elämää -
israelilaisessa yhteiskunnassa.
Saatte osallistua katu- evankeliontiin Jerusalemissa -
ja tuntea myös uskonnollisten juutalaisten vastustuksen.
Aktio tarjoaa hyvän kosketuspinnan Israeliin, -
juutalaisevankeliointiin ja juutalaiseen uskontoon.
Se on hyvä sekoitus juutalaisevankeliontia -
ja israelilaiseen yhteiskuntaan tutustumista.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13-15 "Sillä "jokainen, joka huutaa avuksi Herran nimeä, -
pelastuu". Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet? Ja -
kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä suuruisen summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa joh- dattaa Israelin takaisin luokseen.
Siinä hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Toivottavasti opitte jotain uutta Pelastuksen sofarin työstä.
Tässä työssä tarvitaan paljon ymmärrystä ja tietoa.
Kiitos rakkaudestanne, rukouksistanne ja yhteistyöstänne.
Jumala tekee elintärkeää työtä teidänlaistenne ihmisten kautta -
täällä Israelin kaduilla, toreilla ja armeijan tukikohdissa.
Israelin silmät avautuvat näkemään juutalaisen Jeesuksen.
Emme tuo tänne uutta uskontoa.
Rakas vieraamme Yoav, -
eikö olekin ihmeellistä, miten vakaumuksellisia ihmiset ovat?
Mikä olikaan vaimosi nimi? -Adi.
Hän oli vakuuttunut siitä, -
että guru johtaisi hänet totuuteen ja elämään.
Vaikka hän oli mennyt naimisiin kanssasi, -
hän halusi pitäytyä totuudessaan ja potkaisi sinut pihalle.
Hän oli uskollinen vakaumukselleen.
On hyvin tärkeää, -
että vakaumuksemme perustuu Jumalan Sanaan -
ja että elämme tämän vakaumuksen valossa.
Puhuimme pojastasi Orelista ja siitä, että hän käy armeijaa.
Kun kuulin hänen tehtävästään... -Innostuit siitä kovasti.
Innostuin siitä ainutlaatuisesta tehtävästä, mikä hänellä siellä on.
Hänen tehtävänsä on hyvin haastava ja monimutkainen.
Ja hän on vasta 19-vuotias.
Hän käy vihollisalueilla hakemassa tietoja -
vihollisen arsenaalista ja mahdollisista kohteista.
Jatkamme siitä jokin toinen kerta.
Ymmärsit siis, ettei gurun tie ollut oikea, -
ja aloit tutkia Jeesusta ja messiaanista juutalaisuutta.
Mitä tapahtui?
Oikeastaan en silloin tiennyt, -
että on olemassa messiaanisia juutalaisia.
En ajatellut kristinuskoa.
Olin joutunut eksyksiin, ja etsin vastausta.
Olin etsinyt suhdetta Jumalaan koko elämäni ajan.
Hän kuuli huutoni.
Elin pimeää aikaa, koska vaimoni ja ystäväni halusivat jättää minut.
En tiennyt, mitä tehdä tai minne mennä.
En tiennyt edes missä nukkuisin seuraavan yöni.
Ainoa valo, jonka näin, oli Jeesuksen valo.
Olin jo tutustunut Uuteen testamenttiin.
Gurun kanssa luimme Uutta testa- menttia ja Buddhan kirjoituksia.
Luitte molempia. -Luimme kaikkea sekaisin.
Luin Uutta testamenttia ja siinä näin valon.
Jeesus vangitsi huomiosi.
Ymmärsin, että kaipaukseni voisi täyttyä.
Näin tien sinne.
Rohkaistuin sen epätoivoisen tilanteen keskellä .
Aloin olla hengellisesti hyvin onnellinen.
Mitä sitten tapahtui?
En edelleenkään tiennyt, mitä minun tuli tehdä.
Yllättäen löysit messiaanisen juutalaisen. -Löysin sinut.
Muistan sen, kun aloit käydä Sofar-kodissamme Jaffassa.
Se oli hienoa aikaa.
Se oli vuonna 2001.
Silloin aloit käydä meillä. -Asuit silloin Jaffassa.
Minä ja guru asuimme molemmat Jaffassa.
Joka päivä näin työmatkallani Yefet-kadulla pienen kyltin, -
"Messiaanisia juutalaisia. Yakov Damkani."
Nämä kyltit johdattavat taloomme Jaffassa.
Tulit sinne.
Kylteistä päättelin, että sinulla on yhteys Jeesukseen.
En odottanut mitään erikoista. -Ehkä odotit näkeväsi gurun?
Gurun, joka käyttää huumeita ja järjestää orgioita.
Luulit päätyväsi uuden gurun luokse.
Sait kuitenkin tietää, että olen vain Jumalan palvelija.
Olen kiitollinen näistä vuosista, -
joiden aikana olen saanut seurata hengellistä kasvuasi -
ja vaellustasi tällä kaidalla ja pyhällä tiellä.
Vuosien varrella olet kasvanut todella syvälle totuuteen.
Monet kristityt ymmärtävät tämän vaelluksen vasta sitten, -
kun joku tekee heidät kateelliseksi.
Toin sinut tänne ohjelmaan vain yhdestä syystä.
Voisitko kertoa katsojille, mistä uskossa on kysymys.
Monet sukupolvemme edustajista luopuvat uskostaan -
tai haluavat kuulla mieluisia saarnoja.
Seurakuntaan tullaan monista eri syistä.
Kertoisitko ohjelmaa katsoville sisarille ja veljille, -
mitä sinun mielestäsi Kristuksen ruumiista puuttuu?
Kerro, mitä sydämelläsi on.
Tiedät, mitä sydämelläni on.
Etsin todellista suhdetta Jumalaan.
Nyt voin sanoa, että olen löytänyt sen.
15 vuotta sitten en voinut sanoa samaa.
Siksi jätin guruni. -Nyt olet löytänyt elävän suhteen.
Sitten ymmärsin, että uskossa on toinenkin taso.
Se on Kristuksen ruumiin yhteinen kutsumus.
Kristuksen ruumiin kutsumus on erilainen -
kuin uskovien henkilökohtaiset kutsumukset.
Jumala haluaa käyttää Kristuksen ruumista eri tavalla -
kuin uskovia yksilöinä.
On siis henkilökohtaisia kutsumuk- sia ja myös yhteinen kutsumus.
On siis jokainen henkilökohtainen uskonvaellus -
sekä myös ruumiin yhteinen vaellus.
Olet huomannut, ettei yhteistä vaellusta juurikaan ole.
Kaikki yhden ja yksi kaikkien puolesta.
Se on korkeamman tason kutsumus, ja se on vaikeampaa.
On helpompaa elää yksin Herran kanssa.
On helppoa olla kaksistaan.
Mutta yhteistyö taas... -Se vaatii uhrauksia.
Siinä tarvitaan eläviä uhreja.
Yksityisellä tasolla voi tehdä satunnaisia uhrauksia.
Mutta jos tarkkailemme yhteistä vaellustamme, -
joudumme tekemään uhrauksia sen hyvinvoinnin eteen.
Sitä ei kuitenkaan tapahdu, -
koska uskovat pitävät kiinni itsekkyydestään.
He puhuvat Jeesuksesta, mutta pitäytyvät mukavuusvyöhykkeellään.
He ylistävät ja huutavat hallelujaa, -
mutta he eivät uhraa elämäänsä Apostolien tekojen hengessä.
Se on korkeampi kutsumuksemme, -
ja tämä on minun seuraava haasteeni.
Henkilökohtainen suhde Jumalaan on myös haastavaa, -
mutta yhteinen vaellus on korkeampi haasteemme.
Olemme varmasti kaikki yhtä mieltä siitä, -
että Jumala on kutsunut meidät elämään yhdessä -
Kristuksen ruumiina.
Kaikki ovat siitä yhtä mieltä, -
mutta seurakuntaa on vaikea muuttaa käytännön tasolla.
Nyt meidän on lopeteltava, -
mutta jatkamme seuraavalla kerralla Yoavin, -
kuningas Daavidin ja Jeesuksen soturin, kanssa.
Palaamme keskusteluumme seuraavassa jaksossa.
Rauhaa teille täältä Pelastuksen sofarista, Tel Avivista.
Toivottavasti tapaamme seuraavan ohjelman merkeissä.
Jumalan siunausta! Pysykää lujina ja rohkeina Herran voimassa.
Olemme toimineet Israelissa yli 30 vuoden ajan.
Levitämme ilosanomaa Jeesuksesta Israelin kaduilla.
Maksoi mitä maksoi.
Etkö yhtään häpeä?
Jos tulet tänne takaisin, saat kunnolla selkääsi...
Rukouksesi ja taloudellinen tukesi mahdollistavat sen, -
että voimme jakaa pelastussanomaa Jumalan rakkaalle kansalle.
Sinä teet tämän mahdolliseksi.
Liity perheeseemme.
Soita ruudussa näkyvään numeroon.
Suomennos: Hanna Tischer